Curbele sunt vizibile şi foarte dese, ca şi cum pista ar fi fost concepută nu pentru biciclişti obişuiţi, ci pentru cei de pertormanţă.

Primarul Timişoarei a observat şi el traseul sinuos pe care sunt nevoiţi să se plimbe biciliştii, dar prea târziu. Deja proiectul pistei care ajunge până în Serbia a înghiţit 50 de milioane de lei, dintre care 30 de milioane din fonduri europene.

„Când am văzut ce se prefigurează, am cerut proiectanţilor să revizuiască această soluţie a pistelor în opturi. M-a nemulţumit profund. Am fost obligaţi să punem în practică ideile lor, altminteri am fi pierdut fondurile europene pentru întregul proiect”, spune Nicolae Robu, primarul Timişoarei.

Explicaţia proiectanţilor este că pistele au fost construite pentru plimbare şi nu pentru viteză, iar curbele au rolul de a evita eventualele accidente. Primarul Nicolae Robu promite că peste cinci ani, când proiectul european se poate modifica, cotiturile vor fi corectate.